Axeddim-agi-nneɣ yebḍa ɣef sin yixfawen , ixef amezwaru yella-d ɣef tesleḍt tasnalɣant anida i d-nzewwir yal tikelt s tbadutin i iwatan i yal azwel. S-yin ɣer-s deg tesleḍtagi n tesnalɣa tella-d seg tama n uẓar d usaleɣ , ama si tama n yiberdan d tarrayin i yeḍfer umyaru deg usnulfu n wawalen-agi anida nessaweḍ nufa-d dakken asileɣ n yiwalnuten-agi llan-d s sin yiberdan i yellan yakan deg tutlayt : asuddem d usuddes i yeǧǧan awalen-agi ur sɛin ara yiwet n talɣa seg awal asuddim ɣer wawal uddis maca ufraren-d wawalen isuddimen ugar , xas akken ula d awalen uddisen llan s wamur meqqren ladɣa uddisen s usdukkel n yiferdisen imi i d-myegan mqaraben maca isuddimen ṭfen azal n 57 n wawalen (38%) ma d uddisen azal n 35 n wawalen (23%) amur id d-yeggran d anuddus amseɣru arumyig s wazal n (19) nwawalen (12%).